Tira d allal, ḥseb d amaynut, d abrid atrar i teḍfer tsekla tamaziɣt s umata, imi am akken i d-qqaren akk yimusnawen n tsekla; tasekla tamaziɣt d tasekla timawit. Ihi, tamsalt n tira melmi kan i d-tennulfa deg unnar aseklan amaziɣ. Deg wayen yerzan ṣṣenf-agi n tsekla n ugrud, tira tettban-d ladɣa deg yeḍrisen i nettaf deg linternet, deg wamuden n tmucuha i diteffɣen, ama s tugniwin neɣ mebla tugniwin.